CELEX: 62008TN0312
Language: fi
Date: 2008-08-13 00:00:00
Title: Asia T-312/08: Kanne 13.8.2008 — Ellinikos Niognomon v. komissio

25.10.2008   
            
            
               FI
            
            
               Euroopan unionin virallinen lehti
            
            
               C 272/33
            
         Kanne 13.8.2008 — Ellinikos Niognomon v. komissio
   (Asia T-312/08)
   (2008/C 272/60)
   Oikeudenkäyntikieli: englanti
   Asianosaiset
   
      Kantaja: Ellinikos Niognomon AE (Piraeus, Kreikka) (edustaja: S. Pappas)
   
      Vastaaja: Euroopan yhteisöjen komissio
   Vaatimukset
   
               —
            
            
               Riidanalainen päätös on kumottava;
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   EY 230 artiklan nojalla nostetulla kanteellaan kantaja vaatii komission 24.7.2008 tekemän sellaisen päätöksen kumoamista, jolla komissio päätti olla jatkamatta kantajan rajoitettua hyväksyntää, joka tälle oli myönnetty direktiivin 94/57/EY (1) nojalla komission päätöksellä 2001/890/EY (2) ja jota komissio oli edelleen jatkanut 3.8.2005 tekemällään päätöksellä 2005/623/EY (3).
   Ensiksi kantaja väittää, että riidanalaisella päätöksellä rikotaan olennaista menettelymääräystä, koska siinä ei ole noudatettu direktiivin 94/57/EY 4 ja 9 artiklassa säädettyä komiteamenettelyä.
   Toiseksi kantaja väittää, että rajoitetun hyväksymisen jatkamisen hylkääminen perustuu arviointeihin, jotka komissio on tehnyt yksin eikä yhdessä asianomaisten jäsenvaltioiden kanssa direktiivin 94/57/EY 4, 9 ja 11 artiklan mukaisesti.
   Kolmanneksi kantaja väittää, että riidanalaisella päätöksellä ei kunnioiteta kantajan puolustautumisoikeuksia, ja sillä loukataan kantajan luottamuksensuojaa.
   Neljänneksi kantaja väittää, että riidanalaisella päätöksellä rikotaan direktiiviä tulkitsemalla sitä väärin sovellettavien arviointiperusteiden (rekisterit, joihin on merkitty suoritukset turvallisuuden ja pilaantumisen ehkäisemisen alalla) osalta, laiminlyömällä vaiheet, joita komission olisi pitänyt noudattaa ennen kielteisen päätöksen tekemistä, ja jättämällä huomioimatta kyseessä olevien jäsenvaltioiden esittämät tarkastukset ja kertomukset ja siten hyväksymällä lainvastaista päättelyn.
   Viimeiseksi kantaja väittää, että riidanalaisella päätöksellä loukataan suhteellisuusperiaatetta ja hyvän hallinnon periaatetta.
   
      (1)  Alusten tarkastamiseen ja katsastamiseen valtuutettuja laitoksia sekä merenkulun viranomaisten asiaan liittyviä toimia koskevista yhteisistä säännöistä ja standardeista 22.11.1994 annettu neuvoston direktiivi 94/57/EY (EYVL 1994, L 319, s. 20).
   
      (2)  Hellenic Register of Shipping -laitoksen hyväksymisestä neuvoston direktiivin 94/57/EY, 4 artiklan 3 kohdan mukaisesti 23.12.2001 tehty komission päätös (tiedoksiannettu numerolla K(2001) 4218) (EUVL 2001, L 329, s. 72).
   
      (3)  Hellenic Register of Shipping -laitoksen määräaikaisen hyväksynnän jatkamisesta 3.8.2005 tehty päätös (tiedoksiannettu numerolla K(2005) 2940) (EUVL 2005, L 219, s. 43).